section_heading: Životopis
paragraph_text: Na trećoj ekspediciji je Kolumbo otkrio da je obala Venezuele bogata biserima. Ojeda je 1499. poduzeo pljačkaški pohod s kartografima, baskom Juanom de la Cosa i firenincom Amerigom Vespucciem. Na tom pljačkaškom pohodu, koji je poduzeo s tri lađe, otkrio je Venezuelanski zaljev i poluotok Guajira. S 232 Indijanaca se preko Bahamskih otoka vratio u Španjolsku. Dvije godine kasnije se Ojeda proglasio namjesnikom u Maracaibu. Nakon mnogobrojnih pobuna prastanovnika i vlastite brodske posade Ojedu su mornari uhitili i doveli na Haiti, pred sud. Nakon deportacije s Haitija u Španjolsku je 1503. bio oslobođen krivnje. U sklopu iste ekspedicije je Ojeda otkrio obalu Guayane, našao se na ušću rijeke Orinoca te u Trinidadu. Uvalu je nazvao Venezuelom (mala Venecija) jer ga je podsjetila na uvalu Venecije.